Publication: Magyar Közlöny
Issue: MK-1999-20 (Year: 1999, Number: 20)
Era: 1990-2004
Section: szóló 1996. évi LIII. törvény 64. § (2) bekezdésében meghatározott állami közfeladatok ellátásának biztosítása érdekében.
Paragraph Index: 275

5. A kuratórium hatásköre és működésének szabályai 5.1. A kuratórium hatáskörébe tartozik: — a közalapítványi célok elérése érdekében a működés alapelveinek meghatározása; — a közalapítvány vagyonával való gazdálkodás, az éves pénzügyi terv és mérleg meghatározása, a szakkuratóriumok ellenőrzése; — a közalapítvány szervezeti és működési szabályzatának — az alapítók egyetértésével történő — megállapítása, amelyben részletesen szabályozni kell a közalapítvány gazdálkodásának, működésének szervezeti és hatásköri viszonyainak, képviseletének, valamint a kuratórium alapító okiratban nem szabályozott működésének ülései tartásának, határozatai és egyéb döntései hozatalának módját és rendjét; — csatlakozási kérelmek elbírálása, döntés a felajánlások elfogadásáról; — a programokra biztosított pénzügyi kereteknek a szakkuratóriumok közötti felosztása és ezen keretek felhasználási rendjének meghatározása. A szakkuratórium csak a kuratórium által rendelkezésére bocsátott pénzügyi keretet használhatja fel; — az alapítványi célok elérése érdekében, ha szükséges, intézmények, vállalkozások alapítása, — a közalapítvány éves beszámolójának jóváhagyása, egyidejűleg kizárólagos hatáskörében a közhasznúsági jelentés elfogadása, amelynek tartalmaznia kell a következőket:

Source: https://magyarkozlony.hu/hivatalos-lapok/731bb1f259d6fc86e78c7fcff70e3e7885dac386/dokumentumok/b3be3625413394739ecfed483831abf8a28310b5/letoltes